Zápis č. 13/2014/VI
zo zasadnutia Komisie životného prostredia, výstavby a územného plánovania

Termín konania: 			9.6.2014

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Ing. Pavol Miklošovič – predseda komisie
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
Ing. Milan Fitoš	- člen
					Ing. Gabriela Nádaská – tajomník

Program: 

1.	Martin Hečko, Trnava - Žiadosť o odkúpenie pozemku na Panských dieloch 
2.	Jozef Tomašovič, Trnava – Žiadosť o výnimku z predpisu na nenávratný finančný príspevok na oplotenie
3.	Emília Hlavatá, J. Bohunice – Žiadosť o uzavretie priestoru medzi garážami a RD
4.	Rôzne

K bodu 1

Žiadateľ Martin Hečko, Trnava požiadal o odkúpenie pozemku na Panských dieloch – parc č. 249/91susediacu s novostavbou RD žiadateľa za účelom vytvorenia oddychovej časti. 

Po prerokovaní žiadosti komisia odporúča ponechať pozemok vo vlastníctve obce. Vzhľadom na minimálne množstvo zelene v lokalite Panské diely komisia navrhuje pozemok využiť na výsadbu zelene a umiestnenie lavičiek a detských atrakcií.

Hlasovanie: 	za: 		5 (Miklošovič, Bokor, Prítrská, Viskupič, Fitoš)
		proti:		0
		zdržal sa: 	0

K bodu 2

Žiadateľ Jozef Tomašovič, Trnava – požiadal  o výnimku z predpisu na nenávratný finančný príspevok na oplotenie na tú časť oplotenia, ktorá nedosahuje požadovanú výšku 160 cm.

Po prerokovaní žiadosti komisia odporúča schváliť príspevok na oplotenie iba na tú časť, ktorá spĺňa podmienky pridelenia príspevku v súlade s Obecným predpisom pre získanie príspevku na oplotenie, t.j. oplotenie vyhotovené z debniacich tvárnic minimálnej výšky 160 cm.

Hlasovanie: 	za: 		5 (Miklošovič, Bokor, Prítrská, Viskupič, Fitoš)
		proti:		0
		zdržal sa: 	0

K bodu 3

Žiadateľka Emília Hlavatá, J. Bohunice – požiadala o uzavretie priestoru medzi garážami a RD vo vlastníctve žiadateľa z dôvodu vstupu cudzích osôb do tohto priestoru.

Po prerokovaní žiadosti komisia odporúča zrealizovať uzavretie predmetného priestoru z pletivového oplotenia s bránkou z oboch strán dotknutých objektov. Zároveň odporúča namiesto štrkového násypu zrealizovať betónový odkvapový chodník z oboch strán odvodňovacieho rigolu.

Hlasovanie: 	za: 		5 (Miklošovič, Bokor, Prítrská, Viskupič, Fitoš)
		proti:		0
		zdržal sa: 	0

K bodu 4

Neboli vznesené žiadne otázky, informácie.

V Jaslovských Bohuniciach,	9.2.2014			Zapísal: Ing. Pavol Miklošovič